सागवाड़ा नपा अध्यक्ष ने ईओ को दिए कार्यमुक्त के आदेश
सागवाड़ा। नगरपालिकाकी बैठक में पार्षदों द्वारा लिए गए निर्णयानुसार नपा अध्यक्ष ने ईओ के नाम कार्य मुक्त के आदेश जारी किए।
अध्यक्ष निर्मला अहारी ने बताया कि सोमवार को पार्षदों की आवश्यक बैठक बुलाई गई। जिसमें पार्षदों द्वारा लिए गए निर्णय की अनुपालना में ईओ अनिता मित्तल को तत्काल प्रभाव से निदेशक, स्थानीय निकाय विभाग, जयपुर में उपस्थिति देने के लिए कार्य मुक्ति के आदेश जारी किए गए। आदेश की प्रति कलेक्टर, उप निदेशक स्थानीय निकाय विभाग उदयपुर, एसडीएम सहित विधायक अनिता कटारा को भी भेजी गई। गौरतलब है कि पिछले कुछ समय से ठेकेदारों के लंबित भुगतान के मामले को लेकर बोर्ड ईओ के बीच खींचतान चल रही है।
^मेरीजानकारी के मुताबिक ऐसी कोई बैठक नहीं हुई है। यह आदेश वैधानिक नहीं है। ऐसा निर्णय लेने का अधिकार सरकार के पास है। वहां से अगर कोई आदेश मिलेंगे तो रिलीव हो जाऊंगी। अनितामित्तल, ईओ नगरपालिका
hin_Deva hin_Deva hin_Deva hin_Deva